Държавен вестник, бр. 34, 2006 г., стр. 29

Б Р О Й  34
Д Ъ Р Ж А В Е Н   В Е С Т Н И К
С Т Р .  29
лагането на тази разпоредба от друга държа-
ва—страна по конвенцията, само в рамките, в
които самата тя я е приела.
Член 30—Териториално приложение
1. Всяка държава може в момента на подпис-
ването или на депозирането на документите за
ратифициране, приемане, одобряване или при-
съединяване да посочи територията или терито-
риите, на които ще се прилага конвенцията.
2. Всяка държава може впоследствие по вся-
ко време чрез декларация, изпратена до Гене-
ралния секретар на Съвета на Европа, да раз-
шири прилагането на конвенцията на всяка
друга територия, посочена в декларацията, за
чиито международни отношения тя отговаря
или от чието име е упълномощена да се произ-
нася. По отношение на тази територия кон-
венцията ще влезе в сила в първия ден от ме-
сеца след изтичането на тримесечен период от
датата, на която Генералният секретар получи
декларацията.
3. Всяка декларация, направена в съответствие
с двете предходни точки, може по отношение на
която и да е територия, посочена в тази декла-
рация, да бъде оттеглена с уведомление, адре-
сирано до Генералния секретар. Оттеглянето
влиза в сила в първия ден от месеца след изти-
чането на тримесечен период от получаването
на декларацията от Генералния секретар.
Член 31—Денонсиране
1. Всяка държава—страна по конвенцията,
може по всяко време да денонсира цялата Кон-
венция или само глава VII посредством уведом-
ление, адресирано до Генералния секретар на
Съвета на Европа.
2. Денонсирането влиза в сила в първия ден
на месеца след изтичането на тримесечен пери-
од след датата на получаването на уведомлени-
ето от Генералния секретар.
Член 32—Уведомяване от страна на
Генералния секретар
Генералният секретар на Съвета на Евро-
па уведомява държавите—членки на Съвета
на Европа, всички страни, подписали конвен-
цията, всички страни по конвенцията и всич-
ки други държави, присъединили се към тази
конвенция, за:
а) всяко подписване;
б) депозирането на всеки документ за ра-
тификация, приемане, одобряване или присъ-
единяване;
в) всяка дата на влизане в сила на конвенци-
ята съгласно чл. 27 и 28;
г) всички случаи на резерви и оттегляне на
резерви в съответствие с разпоредбите на чл. 29
от конвенцията;
д) всяко уведомление или декларация, нап-
равени в съответствие с разпоредбите на чл. 23,
24, 25, 27, 28, 29,30 и 31 от тази конвенция;
е) всеки друг документ, уведомление или
съобщение, свързани с тази конвенция.
25776
МИНИСТЕРСТВО
НА ВЪНШНИТЕ РАБОТИ
СПОРАЗУМЕНИЕ
между страните по Северноатлантическия
договор за сътрудничество в областта на атом-
ната информация
(Ратифицирано със закон, приет от 40-то На-
родно събрание на 7 декември 2005 г.—ДВ,
бр. 102 от 2005 г. В сила за Република България
от 3 март 2006 г.)
Преамбюл
Страните по Северноатлантическия договор,
подписан във Вашингтон на 4 април 1949 г.;
като съзнават, че общата им сигурност и
отбрана изискват от тях да бъдат подготвени за
опасностите на една ядрена война; и
като съзнават, че предоставянето на инфор-
мация във връзка с горното на Организацията
на Северноатлантическия договор и държави-
те членки способства за постигането на общия
им интерес; и
като имат предвид Закона за атомната енер-
гия на САЩ от 1954 г. ведно с всичките му из-
менения и допълнения, който е изготвен с ог-
лед на горните цели;
като действат от свое име и от името на Ор-
ганизацията на Северноатлантическия договор;
се договориха за следното:
Член I
В съответствие с разпоредбите и при съблю-
даване на изискванията на Закона за атомната
енергия на САЩ от 1954 г. ведно с всичките му
изменения и допълнения правителството на
Съединените американски щати, независимо от
това, че Организацията на Северноатлантичес-
кия договор все така ще дава своя съществен и
материален принос за общата отбрана и сигур-
ност, ще оказва съдействие, като периодически
предоставя на Организацията на Северноатлан-
тическия договор и държавите членки, които
независимо от това ще продължават своя при-
нос, атомна информация в съответствие с раз-
поредбите на това споразумение, ако правител-
ството на Съединените американски щати пре-
цени, че такова едно съдействие укрепва и не
представлява неразумен риск за отбраната и си-
гурността на страната.
Член II
Успоредно с ангажимента, поет от прави-
телството на Съединените американски щати
по това споразумение, останалите държави—
членки на Организацията на Северноатланти-
ческия договор, ще предоставят, доколкото счи-
тат за необходимо, на Организацията на Север-
ноатлантическия договор, включително на ней-
ните военни и граждански структури, както и
на държавите членки, собствена атомна инфор-
мация от видовете, предвидени в това споразу-
мение. Редът и условията за предоставяне на
информация на останалите държави членки ще